open-index/open-wikipedia-markdown huggingface dataset:
फ्रेडरिक लेटन

**फ्रेडरिक लेटन** भा  **फ्रेडरिक लेइटन** (; उ॰:LAY'ton), (3 दिसम्बर 1830 – 25 जनवरी 1896), जिनका के सर फ्रेडरिक लेइटन एक ठो अंग्रेज पेंटर आ मूर्तिकार रहलें जिनके कार्यकाल 1878 से 1896 रहल।

## प्रमुख रचना

* *Death of Brunelleschi* (1852), oil on canvas
* *The Fisherman and the Siren*, c. 1856–58 (66.3 x 48.7&nbsp;cm)
* *Cimabue's Celebrated Madonna is carried in Procession through the Streets of Florence* (1853–55), oil on canvas.
* *The Discovery of Juliet Apparently Lifeless* (c.1858)
* *The Villa Malta, Rome* (1860s), oil on canvas
* *The Painter's Honeymoon*, c. 1864 (83.8 x 77.5&nbsp;cm)
* *Mother and Child*, c. 1865, (48.2 x 82&nbsp;cm)
* *Actaea, the Nymph of the Shore*  (1868), oil on canvas, (57.2 x 102.2&nbsp;cm) National Gallery of Canada, Ottawa.
* *Daedalus and Icarus*, c. 1869, (138.2 x 106.5&nbsp;cm)
* *Hercules Wrestling with Death for the Body of Alcestis* (1869–71) (132.4 x 265.4&nbsp;cm)
* *After Vespers* 1871, (111.5 x 71.5&nbsp;cm), Princeton University Art Museum
* *Greek Girls Picking up Pebbles by the Sea*, 1871 (84 x 129.5&nbsp;cm)
* *Teresina * (circa 1874) Christchurch Art Gallery Te Puna o Waiwhetu, Christchurch, New Zealand
* *Music Lesson*, c. 1877, (92.8 x 118.1&nbsp;cm)
* *An Athlete Wrestling with a Python*  (1877), bronze sculpture
* *Nausicaa*, c. 1878 (145 x 67&nbsp;cm)
* *Winding the Skein*, c. 1878, (100.3 x 161.3&nbsp;cm)
* *Light of the Harem*, c. 1880, (152.4 x 83.8&nbsp;cm)
* *Idyll*, c. 1880–81
* *Wedded*, (c. 1881–1882) (145.4 x 81&nbsp;cm)
* *Cymon and Iphigenia (1884), Art Gallery of New South Wales
* *Captive Andromache*, c. 1888 (197 x 406.5&nbsp;cm)
* *The Bath of Psyche*, (c. 1889–90) (189.2 x 62.2&nbsp;cm) Tate Gallery
* *The Garden of the Hesperides*, c. 1892, (169 x 169&nbsp;cm)
* *फ्लेमिंग जून* (1895), oil on canvas, [[Museo de Arte de Ponce|Museo de Arte de Ponce, Puerto Rico]] (120.6 x 120.6&nbsp;cm)
* *The Parable of the Wise and Foolish Virgins (Fresco)*
* *The armlet*
* *Phoebe* (55.88 x 60.96&nbsp;cm)
* *A Bather*
* *The Leighton Frescoes*, The Arts of Industry as Applied to War and The Arts of Industry as Applied to Peace
* *Phoenicians Trading with the Early Britons on the Coast of Cornwall'', 1895. Mural at the Royal Exchange, London

## संदर्भ

श्रेणी:पेंटर
श्रेणी:अंगरेज लोग
श्रेणी:1830 में जनम
श्रेणी:1896 में निधन
फ्लेमिंग जून

***फ्लेमिंग जून*** () सर फ्रेडरिक लेटन के बनावल एक ठो पेंटिंग बा।

श्रेणी:पेंटिंग
चिलीयाई पेसो

**पेसो** चिली में चालित करेंसी के नाम ह।

श्रेणी:चिली
श्रेणी:देस अनुसार करेंसी
भारत (जन)

**भारत** लोग के बर्णन ऋग्वेद में मिले ला, खास तौर पर तीसरा मण्डल में, जहाँ विश्वामित्र ऋषि के जिक्र बाटे, जे भारत जन से रहलें। बिद्वान लोग के ई बिचार बाटे कि भारत नाँव के "जन" (कबीला, समूह) एक ठो वैदिक काल के जन रहल जे दूसरी सहस्राब्दी ईसा पूर्व में पंजाब क्षेत्र में निवास करे।  ऋग्वेद के मण्डल 3 में "नदी सूक्त" (ऋ॰ 3.33) में पूरा भारत जन के यमुना नदी के पार करत बतावल गइल बाटे। *भर्ता* शब्द के संबंध वैदिक देव अग्नि आ रूद्र से भी जुड़ल बतावल जाला (ऋ॰ 2.36.8)।

मण्डल 7 (7.18 से) में दशराज्ञ युद्ध में भी भारत नाँव के लोग के शामिल होखे के प्रमाण बाटे। ई लोग एह लड़ाई में बिजेता पक्ष में रहल। इहाँ ई बतावल जाला कि भारत लोग के मुखिया (या राजा) सुदास के बिजय के परिणामस्वरुप भारत लोग कुरुक्षेत्र में आपन निवास बनावे में सफल भइल। अइसन अनुमान जाहिर कइल गइल बाटे की वैदिक काल में भइल जुद्ध सभ में भारत लोग बिजयी रहल आ एही से वैदिकोत्तर काल में (महाभारत काल में) ओह समय के सम्राट के भरत आ उनुके राज्य के "भारत" नाँव से पुकारल गइल बाटे। भारत लोग, बाद में पुरु नाँव के वैदिक जन के साथ मिल के कुरु नाँव के राज्य के स्थापना कइल। "भारत" अब वर्तमान समय में भारत गणराज्य के नाँव बाटे।

## संदर्भ

श्रेणी:भारत के इतिहास
श्रेणी:प्राचीन भारत
भरत (सम्राट)

हिंदू ग्रंथन में बर्णन के अनुसार, **भरत** एक ठो चंद्रवंशीय क्षतिरी आ राजा दुष्यंत आ शकुंतला के लड़िका रहलें, जे बड़ हो के चक्रवर्ती सम्राट बनलें। भरत के ई कथा महाभारत के आदि पर्व में आइल बाटे, जेकरे अनुसार ऊ पांडव आ कौरव लोग के पुरखा रहलें।

प्रचलित मान्यता इहो बाटे कि उनहीं के नाँव पर भारत देस के वर्तमान नाँव पड़ल हवे।

श्रेणी:हिंदू कथा
श्रेणी:महाभारत
मोहम्मद हामिद अंसारी

**मोहम्मद हामिद अंसारी** () (जनम 1 अप्रैल 1937) भारत के बारहवाँ (कार्यकाल अनुसार 14वाँ) आ वर्तमान उपराष्ट्रपति रहलें। उनुके एह पद पर पहिली बेर 10 अगस्त 2007 के चुनल गइल आ 11 अगस्त 2007 के ऊ पदभार लिहलें; एकरा बाद उनुके सन 2012 में 7 अगस्त के दुबारा एह पद खातिर चुनल गइल। 11 अगस्त 2017 तक ले ऊ एह पद पर रहलें। डॉ॰ राधाकृष्णन के बाद ऊ अइसन दुसरा ब्यक्ति बाड़ें जिनके भारत के उपराष्ट्रपति पद खातिर दुबारा चुनल गइल बाटे।

अपना उप-राष्ट्रपति के हैसियत से ऊ भारत के संसद के राज्य सभा के सभापति रहलें, भारतीय लोक प्रशासन इंस्टीट्यूट के प्रेसिडेंट आ पंजाब यूनिवर्सिर्टी के चांसलर भी रहलें। हामिद अंसारी एकरा पहिले एम्बेसडर आ अलीगढ़ मुस्लिम यूनिवर्सिर्टी के वाइस-चांसलर भी रहि चुकल रहलें।

श्रेणी:जियत लोग
श्रेणी:1937 में जनम
श्रेणी:भारत के लोग
श्रेणी:कलकत्ता के लोग
श्रेणी:गाजीपुर के लोग
श्रेणी:भारत के उपराष्ट्रपति
भारत के उपराष्ट्रपति

**भारत क उपराष्ट्रपति** भारत में राष्ट्रपति के बाद दुसरा सभसे महत्व वाला संबैधानिक पद हवे। भारत के संबिधान के अनुच्छेद 63 के अनुसार "भारत के एक ठो उपराष्ट्रपति होखी" आ ऊ राष्ट्रपति के अनुपस्थिति, निधन, बेमार रहले वगैरह पर ओकरे सगरी दायित्व के निरबाह करे ला। 

एकरे अलावा भारत के उपराष्ट्रपति, संसद के राज्यसभा के पदेन सभापति भी होला। उपराष्ट्रपति के तनखाह एही पद राज्यसभा के सभापति के रूप में मिले ला।

## संदर्भ

## बाहरी कड़ी

श्रेणी:भारत सरकार
भारत के ऑफिशियल भाषा सभ में एकर नाँव

भारत गणराज्य के बिबिध आधिकारिक भाषा सभ में नाँव नीचे लिस्ट में दिहल गइल बाटे: 

## अन्य भाषा

## संदर्भ

## इहो देखल जाय
* भारत के नाँव

श्रेणी:भारत के भाषा
श्रेणी:भारत
भारत के लोग

**भारत के लोग**, **भारतीय** ऊ हवे जे भारत के नागरिक बाड़ें। भारत, बिस्व में दुसरा सभसे बड़ा जनसंख्या वाला देस बा जहाँ दुनिया के 17.5% आबादी निवास करे ला। "इंडियन" या "भारतीय" शब्द से मतलब राष्ट्रीयता से बाटे न कि कौनों जातीयता से आ भाषाई समूह से। भारतीय लोग में कई भाषा आ जाति के लोग सामिल बाड़ें जे इहाँ के लम्बा इतिहास आ इतिहासी प्रक्रिया सभ के परिणाम बा। भारतीय उपमहादीप में बिस्व से सगरी नृजातीय (एथनिक) समूह पावल जालें। एही तरह से भारतीय मूल के लोग भी पूरा दुनिया में फइलल बाड़ें ।

## संदर्भ

भारत
लोग
द पार्क, चेन्नई

द पार्क चेन्नई एगो पांच सितारा डीलक्स होटल ह , जवन भारत की चेन्नई में, अन्ना फ्लाईओवर जंक्शन की, तत्कालीन जेमिनी स्टूडियो परिसर में, अन्ना सलाई प  स्थित बा। इ होटल, एपीजे सुरेंद्र ग्रुप का हिस्सा ह, एके करीब 1,000 मिलियन रुपया की निवेश से 15 मई 2002 के खोलाइल रहे।

## इतिहास

जहां पार्क होटल आज खड़ा बा उ 1940 ले इतिहासी फिल्म स्टूडियो जेमिनी स्टूडियो क स्थान रहे। इ स्टूडियो के 1940 में आग से भारी नुकसान पहुँचल। बाद में एकर पुनः निर्माण कके फेर से खोलल गइल, ओकरी बाद इ पूरा उपमहाद्वीप में सबसे बढ़िया फिल्म मेकिंग स्टूडियो में से एगो बनल। 1990 में स्टूडियो की कोना में दुगो ईमारत बनली स। 21वी सदी की शुरुआत में, कोलकाता स्थित पार्क ग्रुप ऑफ़ होटल्स एकर अहाता में आइल 3 सितारा सम्पति के खरीद लिहलस और एके 5 सितारा लग्जरी होटल में बदल दिहलस और एके 15 मई 2002 के खोललस। एही साल में ही अन्य ब्लॉक्स की नीलामी क तैयारी इंडियन बैंक द्वारा कइल गइल रहे जेकर रिज़र्व कीमत 930 मिलियन रूपए रखाईल रहे।

2010 में होटल क एगो क़ानूनी लड़ाई, ओपन स्पेस रिजर्वेशन भूमि की खातिर, कारपोरेशन ऑफ़ चेन्नई के साथ भइल जेपर की होटल की दीवाल का ढांचा फव्वारन की साथ बनल रहे।

## होटल

ए कला संदर्भित बुटीक होटल में कुल 214 कमरा बान स जे में 127 डीलक्स कमरा, 31 लक्ज़री कमरा,  41 निवासीय कमरा, 6 स्टूडियो सुइट्स, 5 डीलक्स सुइट्स, 3 प्रीमियर सुइट्स तथा एगो प्रेसिडेन्सिअल सुइट्स बा। होटल अपने अतिथि लोगन क खइले पीयले क विशेष सेवा प्रदान करेला, एमें थाई खाना पसंद करे वाला अतिथि लोगन खातिर लोटस नाम क रेस्तरां बा, एकरी अलावा सिक्स ओ वन नामक बार, पास्ता चोको बार, तथा आठवाँ महला पर स्थित एक्वा रेस्तरां भी शामिल बा। शहर की लेदर व्यवसाय की याद में ए होटल में दि लेदर बार नाम से भी एगो बार बा। शोपिंग आदि जरूरत क पूर्ति खातिर एगो शोपिंग आर्केड क निर्माण कइल गइल बा।

## पुरस्कार

2006 में, फोर्ब्स "अट्रीयम", जवनकी पार्क होटल चेन्नई में बा, एके एकरी इटालियन शेफ अंटोनियो कर्लुसियो द्वारा डिजाईन कइल गइल मेनू की साथ, भारत की दसगो सबसे अधिक महंगा रेस्तरां की श्रेणी में रखलस।

## संदर्भ

श्रेणी:चेन्नई के होटल
श्रेणी:तमिलनाडु के होटल
ललित होटल

ललित होटल भारत होटल्स लिमिटेड उद्यम क फ्लेगशिप ब्रांड ह, जवन की ललित सूरी हास्पिटैलिटी ग्रुप का एगो हिस्सा ह। भारत होटल्स लिमिटेड भारत क सबसे बड़ा निजी स्वामित्व वाला होटल कंपनी ह।

नई दिल्ली में एकर मुख्यालय आइल बा, कंपनी आपन पहिला होटल 1988 में संस्थापक अध्यक्ष श्री ललित सूरी की नेतृत्व में खोललस, उ अपनी विस्तार योजना की माध्यम से कम्पनी क तबले नेतृत्व कईन जबले की 2006 में उन क मृत्यु नाहीं भइल। कम्पनी  डॉ ज्योत्सना सूरी, अध्यक्ष एवं प्रबंध निदेशक की प्रबंधन की तहत जारी रहल।

## संचालित होटल

* ललित नई दिल्ली
* ललित मुंबई
* ललित अशोक बैंगलोर
* ललित गोल्फ और स्पा रिज़ॉर्ट गोवा
* ललित मंदिर खजुराहो देखें
* ललित ग्रैंड पैलेस श्रीनगर
* ललित लक्ष्मी विलास पैलेस उदयपुर
* ललित रिज़ॉर्ट और स्पा बेकल
* ललित जयपुर
* ललित ग्रेट ईस्टर्न कोलकाता
* ललित चंडीगढ़
* जल्दीए आवे वाला बा: ललित लंदन

## उपलब्ध सुविधा

ललित गोल्फ और स्पा रिसोर्ट रूम्स, गोवा में, मेहमानन खातिर सुगंध, आयुर्वेदिक और हर्बल उपचार प्रदान करे वाला स्पा सुविधा उपलब्ध बा, एकरी अलावा गोल्फ की शौक़ीन लोगन खातिर 40 एकड़ में फ़ैलल गोल्फ कोर्स बा।  फिटनस क दीवाना लोगन खातिर इन हाउस फिटनेस क्लब, स्विमिंग, टेनिस खेलले क वगैरह सुविधा उपलब्ध बा। बेंक्वेट हॉल में एक साथ 550 लोगन खातिर जगह बा। मेहमानन के गिफ्ट वगैरह की खरीदारी खातिर शॉपिंग आर्केड मौजूद बा। रिसोर्ट क आपन खुद क हेलीपेड बा। अन्य सुविधा जैसे की बेबी सिटिंग, एमरजेंसी में मेडीकल सुविधा उपलब्ध बा। खाए पिए खातिर इन हाउस कॉफ़ी शॉप और 6 डाइनिंग आउटलेट्स बान स।

## कमरा

ललित गोल्फ और स्पा रिसोर्ट रूम्स, गोवा में कुल 255 वातानुकूलित कमरा बान स जेमें से 238 में समुद्र और बगीचा देखले  क लुत्फ़ उठावल जा सकेला, 14गो लक्जरी सुइट्स और 3गो प्रेसिडेंट सुइट्स उपलब्ध बान स।

## संदर्भ

* http://www.thelalit.com/
* लक्जरी लंदन 



## बाहरी कड़ियाँ

* The Lalit
* The LaLiT New Delhi
* The LaLiT Mumbai
* The LaLiT Ashok Bangalore
* The LaLit Chandigarh
* The LaLiT Great Eastern Kolkata
* The LaLiT Jaipur
* The LaLiT Laxmi Vilas Palace Udaipur
* The LaLiT Golf & Spa Resort Goa
* The LaLiT Temple View Khajuraho
* The LaLiT Grand Palace Srinagar
* The LaLiT Resort & Spa Bekal

## संदर्भ

श्रेणी:होटल चेन
श्रेणी:भारत के होटल चेन
लुफ़्थान्सा

डॉश लुफ़्थान्सा जर्मनी क सबसे बड़का वायुसेवा है, आ एकरी कुल सहायक कम्पनी की साथ एके मिलावल जा त इ बेड़ा की आकार एवं सम्पूर्ण यात्री आवाजाही  दुनुं मामला में यूरोप क सबसे बड़का वायुसेवा बन जाले।   इ विमान कम्पनी 18 आंतरिक और 197 अन्तर्राष्ट्रीय गंतव्य स्थान जेमें अफ्रीका, अमरीका, एशिया और यूरोप शामिल बा, ए तरफ उड़ान संचालित करेले। एकरी बेड़ा में 270 जहाज शामिल बा।  कंपनी क नांव मूलतः हवा खातिर जर्मन  शब्द “लुफ्त”   एवं हैन्सियेटिक लीग की खातिर शब्द “हांन्सा”  की संयोजन से बनल बा।

आपन खुद क यात्री विमानसेवा की अलावा लुफ़्थान्सा क कईगो विमान क्षेत्र से जुड़ल सहायक कम्पनी बाड़ी स जइसे की लुफ़्थान्सा टेक्निक। 

सब सहायक कम्पनी क विमान मिला लिहल जा त लुफ़्थान्सा  दल में 615 गो विमान बान स, जेकरी चलते इ यात्री विमान सेवा क विश्व क सबसे बड़का जहाजी बेड़न में से एगो ह, 2014 में इ दल 106 मिलियन यात्री लोगन के उनकी गन्तव्य स्थान प पहुँचवलस। 

लुफ़्थान्सा क रजिस्टर्ड ऑफिस एवं मुख्यालय कोलोन में बा । एकर प्रमुख संचालन केंद्र क नांव लुफ़्थान्सा एविएशन सेंटर ह जवन की फ्रेंकफर्ट हवाईअड्डा पर आइल एकर प्राथमिक हब ह। लुफ़्थान्सा क ज्यादातर पायलट, ग्राउंड स्टाफ, आ उड़ान परिचारक ओहिजा क हंव स। एकर दूसर मुख्य केंद्र म्युनिख हवाईअड्डा प बा।

लुफ़्थान्सा  1994 ले सरकारी विमान सेवा रहे। एकरी 2014 की वार्षिक रिपोर्ट की अनुसार एकर लगभग 60% शेयर  संस्थागत निवेशकन की लगे और 40% निजी व्यक्तिन की लगे रहे।

## इतिहास

लुफ़्थान्सा क शुरुआत 1926 में डॉश लुफ़्त हान्सा नाँव से बर्लिन में भइल रहे। इ संक्षिप्त में DLH की नाँव से जानल गइल और 1945 ले इ जर्मनी क ध्वजवाहक रहे जबले की नाजी जर्मनी की हार की चलते सब सेवा निलम्बित नाहीं करा गइल। एकरी बाद कई बदलाव और कईगो नया विमान खरीद की बाद, 1 अप्रैल 1955 के लुफ़्थान्सा एके सूचीबद्ध आंतरिक विमान सेवा शुरू कइले क अनुमति मिलल जेमें इ पहिले हेमबर्ग, डसलडोर्फ़, फ्रेंकफर्ट और मैड्रिड के जोड़लस। 15 मई 1955, से लन्दन, पेरिस और मेड्रिड के जोड़ले की साथ एकर अंतर्राष्ट्रीय विमान सेवा शुरू भइल।

## मुख्य ऑफिस

लुफ़्थान्सा क रजिस्टर्ड ऑफिस एवं मुख्यालय कोलोन में बा। 1986 में एपर आतंकी हमला भइल रहे, जवने में कौनो जानहानी नाहीं भइल। 2006 में ए कंपनी की नया मुख्य मथक क नींव ड्यूज, कोलोन में पड़ल। 

## सहायक कंपनियाँ

मुख्य यात्री विमान सेवा की आलावा लुफ़्थान्सा क ढेरो सहायक कंपनी बाड़ी स।

## सुविधा

लुफ़्थान्सा मे निम्नलिखित तरह क केबिन बा।

1. फर्स्ट क्लास

एमें उपलब्ध सीट 2 मीटर की बेड में बदल सकेला, एकरी आलावा एमें लैपटॉप चार्ज पॉइंट, मनोरंजन क सुविधा उपलब्ध बा। खाना मांग की अनुसार मिलेला। ज्यादातर हवाई अड्डा पर फर्स्ट क्लास की यात्री लोगन खातिर अलग से चेक इन काउंटर आ लोंज लुफ़्थान्सा की तरफ से उपलब्ध करावल गइल बा। 

2. बिज़नेस क्लास

एमें उपलब्ध सीट 2 मीटर की बेड में बदल सकेला एकरी आलावा एमें लैपटॉप चार्ज पॉइंट और साथ में मनोरंजन क सुविधा उपलब्ध बा। बिजनस क्लास की यात्री लोगन खातिर अलग से चेक इन काउंटर उपलब्ध बा।

3. प्रीमियम इकॉनमी क्लास

इ श्रेणी 2014 में शुरू भइल, एमें केबिन एयर कनाडा की प्रीमियम इकॉनमी या फिर ब्रिटिश एयरवेज की वर्ल्ड ट्रेवेलर प्लस की तरह बा, एमें इकॉनमी क्लास की तुलना में 3 इंच क ज्यादा जगह रही जवन की विमान की प्रकार पर आधारित बा। सीट की साथ मनोंरजन क साधन उपलब्ध बा।

4. इकॉनमी

एमें यात्री लोगन के मुफ्त खान पीना उपलब्ध बा। आ मांग की अनुसार ऑडियो विडिओ क सुविधा मिली।

## संदर्भ

श्रेणी:हवाई जहाज
श्रेणी:हवाई जहाज सेवा
श्रेणी:भारतीय हवाई जहाज सेवा
वैशेषिक

**वैशेषिक** दर्शन, भारतीय दर्शन सभ में एक ठो दर्शन हवे। एकर मूल व्याख्याता आ सूत्रकार ऋषि कणाद के मानल जाला। ई सुरू में एक ठो स्वतंत्र दर्शन रहल बाकी बाद में न्याय दर्शन के साथ एकरे समानता के कारन अब दुन्नो के एक्के साथ पढ़ल जाला।

श्रेणी:भारतीय दर्शन
काशी विश्वनाथ मंदिर

**काशी विश्वनाथ मंदिर** सबसे प्रसिद्ध हिंदू मंदिरन में से एगो ह और इ भगवान शिव के समर्पित बा। 

वाराणसी, उत्तर प्रदेश, भारत में स्थित बा। काशी विश्वनाथ मंदिर पवित्र गंगा नदी के पश्चिमी तट पर आइल बा और इ बारह ज्योतिर्लिंग में से एगो ह। ए मंदिर की प्रमुख देवता क नाम विश्वनाथ या फेर विश्वेश्वर ह जवने क मतलब ब्रह्मांड क शासक होला। वाराणसी शहर के काशी भी कहल जाला, एही खातिर ए मंदिर क लोकप्रिय नांव काशी विश्वनाथ मंदिर पड़ल बा।
 
एगो बहुत लंबे समय से हिन्दू शास्त्रन में इ मंदिर क शिव दर्शन आ पूजा खातिर जिक्र बा। इतिहास में ए मंदिर के कई बेर नष्ट कइल गइल और फेर बनावल गइल। आखिरी बेर एके औरंगजेब, छठा मुगल सम्राट ध्वस्त कइले रहे और एकरी जगह प ज्ञानवापी मस्जिद क निर्माण करवले रहे। मंदिर क वर्तमान सरंचना मराठा नरेश, इंदौर क अहिल्या बाई होल्कर द्वारा 1780 में एकरी पास की एगो जगह पर बनवावल गइल रहे।

ए मंदिर क दुगो गुंबद सिख महाराजा रणजीत सिंह क दान कइल सोना से ढकल बा। तीसरा गुंबद खुला बा। बाद में यूपी सरकार क संस्कृति और धार्मिक मामला क मंत्रालय तीसरका गुंबद प सोना क प्लेटिंग करवले में विशेष रूचि लिहलस। 

1983 से,  मंदिर क प्रबंधन उत्तर प्रदेश सरकार द्वारा कइल जाला। शिवरात्रि की धार्मिक अवसर की दौरान, काशी नरेश (काशी क राजा) प्रथम प्रमुख पूजा करे वाला हो न, ए दौरान कौनों अन्य व्यक्ति या पुजारी के मंदिर गर्भगृह में प्रवेश कइले क अनुमति नाहीं होला। इन क पूजा सम्पन्न होखले की बादे दूसर लोगन के प्रवेश कइले क अनुमति मिलेला। हिंदू पौराणिक कथा की अनुसार, भगवान शिव और देवी पार्वती क विवाह महाशिवरात्रि के और गौना रंगभरी एकादशी के भइल रहे। काशी क निवासी लोग ए समारोह क भव्य आयोजन करेला ए दिन के।

परंपरा की अनुसार, श्रद्धालु लोग काशी विश्वनाथ मंदिर की पूर्व महंत के घर से पालकी में भगवान शिव और देवी पार्वती क मूर्ति ले जाला लो। शंख, डमरू और अन्य संगीत वाद्ययंत्र बजावत भक्त लोग काशी विश्वनाथ मंदिर की गर्भगृह में जाला लो और  ओइजा देवता लोगन के गुलाल और गुलाब क पंखुड़ी चढ़ावेला लो।

## इतिहास

ए मंदिर के स्कंद पुराण के काशी खंड (अनुभाग) सहित अन्य पुराणों में उल्लेख मिलेला। मूल विश्वनाथ मंदिर ईस्वी 1194 में कुतुब-उद-दीन ऐबक की सेना द्वारा नष्ट करा गइल रहे जब उ मोहम्मद गोरी की एगो कमांडर तौर प कन्नौज की राजा के पराजित कइलस। ओकरी बाद इ मंदिर क पुनः निर्माण एगो गुजराती व्यापारी द्वारा सुलतान इल्तुमिश (ईस्वी सन 1211-1266) की राज की दौरान करावल गइल। ओकरी बाद इ मंदिर समय समय पर भिन्न-भिन्न राजन की द्वारा नष्ट कराइल और एकर पुन: निर्माण भइल।

## महत्व
मंदिर पिछला कई हजार वर्ष से वाराणसी में स्थित बा। काशी विश्‍वनाथ मंदिर क हिंदू धर्म में एगो विशिष्‍ट स्‍थान बा। ऐसन मानल जाला की एक बार ए मंदिर में दर्शन कइले और पवित्र गंगा में स्‍नान कइले से मोक्ष क प्राप्ति होला। ए मंदिर में दर्शन करे खातिर आदि शंकराचार्य, सन्त एकनाथ, रामकृष्ण परमहंस, स्‍वामी विवेकानंद, महर्षि दयानंद, गोस्‍वामी तुलसीदास, गुरुनानक वगैरह संत  सब क आगमन भइल बा।

## संदर्भ

## बाहरी कड़ी
*काशी विश्वनाथ मंदिर की वेबसाइट
*श्री काशी विश्वनाथ मंदिर, वाराणसी

श्रेणी:मंदिर
श्रेणी:बनारस
श्रेणी:बनारस के हिंदू मंदिर
श्रेणी:बनारस के संस्कृति
श्रेणी:बनारस के पर्यटक आकर्षण
श्रेणी:शिव मंदिर
श्रेणी:ज्योतिर्लिंग
डिजिटल फोटोग्राफी

डिजिटल फोटोग्राफी, फोटोग्राफी क एगो प्रकार ह जवने में फोटो खींचे खातिर इलेक्ट्रॉनिक फोटोडिटेक्टर सरणी युक्त, लेंस की जरिए फोकस करे वाला कैमरा क उपयोग होला, इ पुराना तकनीक की बिल्कुल उलट बा जहाँ फोटो एगो फिल्म पर स्टोर होला। एमें खिंचल फोटो डिजिटल फॉर्मेट में एगो कंप्यूटर फ़ाइल की तौर पर स्टोर कइल जाला जवन आगे की प्रक्रिया जैसे की डिजिटल प्रोसेसिंग, डिजिटल पब्लिशिंग या प्रिंटिंग खातिर तैयार होला।

ए तरह की तकनीक की आगमन तक, तस्वीर प्रकाश की प्रति संवेदनशील फोटो फिल्म और कागज की द्वारा बने, बाद में  फोटो के डेवलेप करे खातिर तरल रासायनिक घोल क इस्तेमाल करे के पड़े। डिजिटल तस्वीरन के आम तौर पर कंप्यूटर आधारित फोटोइलेक्ट्रिक और यांत्रिक तकनीक की इस्तेमाल से बनावल जाला, बिना कौनो रासायनिक घोल वाला प्रक्रिया के।

डिजिटल फोटोग्राफी डिजिटल इमेजिंग की कई प्रकार में से एगो ह। एकरी अलावा डिजिटल तस्वीरन के गैर फोटोग्राफिक उपकरण की इस्तेमालो से बनावल जा सकेला, जैसे की कंप्यूटर टोमोग्राफी स्कैनर और रेडियो दूरबीन की उपयोग से। डिजिटल तस्वीरन के अन्य मुद्रित फोटो या फिर निगेटिव क स्कैनिंग क के भी बनावल जा सकेला।

पहिला उपभोक्ता डिजिटल कैमरन क 1990 की दशक में विपणन कइल गइल रहे। पेशेवर धीरे धीरे डिजिटल की तरफ आकर्षित हो गईन स, और उन्हन के एकर लाभ ऐसन समय में मिलल जब नियोक्ता चाहें ग्राहक डिजिटल फाइल्स क माँग करें स, काहें की डिजिटल फ़ाइल पर पारम्परिक तरीका की तुलना में ज्यादा तेज काम होखे।

2007 की शुरुआत में डिजिटल कैमरा सेलफोन में शामिल कइल गइल और बाद की साल में इ पूरी तरह से फ़ैल गइल काहें की इ सोशल मिडिया, ईमेल जैसन सुविधा से जुड़ल रहे। 

## डिजिटल कैमरा

### इतिहास

15 जुलाई 1965 के मंगल ग्रह की पहिला नजदीक से गुजरे वाला अन्तरिक्ष यान मेरिनर -4 की जरिए नासा द्वारा डिजाइन कइल कैमरा से तस्वीर लिहल गइल रहे। एमें ठोस अवस्था वाला सेंसर तत्व क मोजेक के बजाय डिजिटाइज़र आधारित एगो विडियो कैमरा क इस्तेमाल कइल गइल रहे, मगर एके हमनी क डिजिटल कैमरा की तौर पर परिभाषित नाहीं करेनी जा, इ एगो डिजिटल छवि बनवलस जेके मंद गति से धरती प भेजे खातिर एगो टेप पर संग्रहित कइल गइल रहे।

डिजिटल कैमरा की निर्माण क पहिला दर्ज प्रयास 1975 में स्टीवन सैसन जवन  ईस्टमैन कोडक में इंजीनियर रह न, उनकी द्वारा कइल गइल रहे। इ ओ समय क एगो नया बनल ठोस अवस्था वाला इमेज सेंसर चिप क इस्तेमाल कईन, इ चिप फेयरचाइल्ड सेमीकंडक्टर द्वारा 1973 में विकसित कइल गइल रहे। कैमरा क वजन 8 पाउंड (3.6 किलो) रहे, इ ब्लैक एंड वाइट तस्वीर खिंचले रहे जवन की कैसेट टेप पर संग्रहित कइल गइल। मगर इ प्रोटोटाइप कैमरा खाली एगो तकीनीकी प्रयोग रहे और एकर बनवले क उद्देश्य व्यवसायिक उत्पादन क नाहीं रहे।

पहिला डिजिटल कैमरा जवन की कम्प्यूटरीकृत फ़ाइल के रूप में फोटो रिकॉर्ड कइलस उ संभवतः 1988 के फ़ूजी डी एस-1P रहे, एमें एगो 16 एमबी की आंतरिक मेमोरी कार्ड रहे और डाटा के मेमोरी में स्टोर करे खातिर एमें एगो बैटरी क इस्तेमाल कइल गइल रहे। ए कैमरा क कबो अन्तर्राष्ट्रीय स्तर पर मार्केटिंग नाहीं कइल गइल और एहू बात क पुष्टि नइखे भइल की इ कबो जापान की अंदरों कहीं भेजल गइल होखे।
पहली व्यावसायिक रूप से उपलब्ध डिजिटल कैमरा, 1990 क डाईकैम  मॉडल 1 रहे; एके लोजीटेक फोटोमेन नामों से बेंचल गइल।

## संदर्भ

श्रेणी: फोटोग्राफी
नोमोनिक प्रोजेक्शन

**नोमोनिक प्रोजेक्शन** () एक ठो अइसन नक्शा प्रोजेक्शन हवे जेह पर सगरी ग्रेट सर्किल सभ सीधा लाइन के रूप में देखावल जाला। प्रकाश के स्रोत के ग्लोब के बीच में रखल मान के ग्लोब के सतह से सटल प्लेन पर प्रोजेक्शन कइल मानल जाला।

## इतिहास
ई सभसे पुरान प्रोजेक्शन सभ में से एक मानल जाला। लोग के अइसन बिचार बाटे कि थेल्स एकर सभसे पहिले ईसा पूर्व छठवीं सदी में कइलेन।

श्रेणी:नक्शा प्रोजेक्शन
मुजफ्फरपुर

**मुजफ्फरपुर** भारतीय राज्य बिहार के तिरहुत प्रमंडल में एक ठो सहर बाटे। ई अपनहीं नाँव के जिला के मुख्यालय भी बा। मुजफ्फरपुर लीची के खातिर परसिद्ध हवे।

ई शहर, नेपाल से निकल के भारत में जाए वाली बूढ़ी गंडक नदी के किनारे बसल बाटे। एकर स्थापना अंग्रेजी राज के समय एक ठो महसूल अधिकारी मुज़फ्फर खान के नाँव पर भइल। ई बिहार के राजधानी पटना सहर से लगभग 70 किलोमीटर के दूरी पर बाटे।

## संदर्भ

## बाहरी कड़ी
* मुजफ्फरपुर जिला के आधिकारिक वेबसाइट
* तिरहुत प्रमंडल के आधिकारिक वेबसाइट

श्रेणी:बिहार के शहर आ कस्बा
मुजफ्फरनगर

**मुजफ्फरनगर** भारतीय राज्य उत्तर प्रदेश में एक ठो सहर बाटे। ई अपनहीं नाँव के जिला के मुख्यालय भी बा।

## संदर्भ

श्रेणी:उत्तर प्रदेश के शहर
शताब्दी एक्सप्रेस

**शताब्दी एक्सप्रेस** रेलगाड़ी तेज चले वाली सवारी गाड़ीन क एगो शृंखला ह, जेकर परिचालन भारतीय रेल करेले, और इ  भारत की बड़, महत्वपूर्ण एवं व्यवसायिक शहरन के आपस में जोड़ेले। शताब्दी एक्सप्रेस क परिचालन दिन की समय होला एवं इ अपनी मूलस्थान पर ओही दिने लौट आवेले जौने दिन इ चलेले।

राजधानी एवं दुरन्तो की साथ शताब्दी देश की सबसे तेज चले वाली गाड़ी में से एगो ह और इ राजधानी की तरह रेलवे की खातिर एगो अति महत्वपूर्ण गाड़ी ह। राजधानी एक्सप्रेस की बाद शताब्दी के दूसरा नंबर क विशेष प्राथमिकता दिहल गइल बा।

## इतिहास

शताब्दी एक्सप्रेस 1988 में भारत की पहिला प्रधानमंत्री श्री जवाहर लाल नेहरू की जन्म शताब्दी की उपलक्ष्य मे शुरू कइल गइल। शताब्दी एक्सप्रेस तत्कालीन रेल मंत्री श्री माधवराव सिंधिया की सोच क नतीजा रहल। पहिला शताब्दी एक्सप्रेस के  नई दिल्ली से झांसी की बीच शुरु कइल गइल रहे जेके बाद मे बढा के  भोपाल  ले करा गइल। अब गाडी़ के भोपाल शताब्दी एक्सप्रेस की नांव से जानल जाला। 

## वाहन और रोलिंग स्टॉक

भोपाल शताब्दी भारत में दूसर सबसे तेज चले वाली गाड़ी ह और इ मूल और गंतव्य स्थान की बीच 84 किमी / घंटा (52 मील प्रति घंटा) की औसत गति से चलेले, हालांकि इ आगरा और नई दिल्ली स्टेशन की बीच कुछ हिस्सन में 150 किमी / घंटा (93 मील प्रति घंटा) गति पर चलेले। अब ए गाड़ीन में नवीनतम एलएचबी डिब्बन क उपयोग कइल जाता ताकि यात्री लोगन के अतिरिक्त सुविधा मिल सके।

सिकंदराबाद-पुणे शताब्दी डीजल से चले वाली सबसे तेजी शताब्दी ह।

70.58 किलोमीटर प्रति घंटा की औसत गति से चलेले।

## सेवाएँ

शताब्दी दुगो स्टेशन की बीच सबसे तेज गति से आपन सफर तय करेले और मार्ग मे एकर रुके वाला स्टेशन क संख्या भी बहुत कम होला।

पूरी तरह से वातानुकूलित गाड़ी ह और अन्य भारतीय रेल डिब्बन की तुलना में एकर स्तर अधिक ऊँच बा। शताब्दी एक्सप्रेस मे यात्री लोगन के नाश्ता/ भोजन, कॉफी / चाय, फल का रस आदि परोसल जाला, साथ में पानी क बोतलो मिलेला।

शताब्दी गाड़ी के उतरले चढलहु की सुविधा की मामला में अन्य गाड़ीन की ऊपर तरजीह मिलेला, ज्यादातर स्टेशन पर इ गाड़ी प्लेटफार्म नंबर 1 पर रुकेले जहाँ से स्टेशन क इमारत चाहें प्रतीक्षालय नजदीक होला। एमें बिना रिजर्वेशन वाला सामान्य कोच नाहीं होला।
 
इ गाड़ी ओही दिनें जाके अपनी गंतव्य स्थान लौट आवेले जौने दिन इ चलेले, ओही से एमें खाली बैठले क इन्तेजाम होला, सुते खातिर बर्थ नाहीं होला, हालांकि बैठे वाला सीट काफी आरामदायक और पैर रखले की पर्याप्त जगह की साथ होला।

अब इ गाडी में से कुछ में मनोरंजन क सुविधा उपलब्ध करावल जाता, जहाँ सीटे प अदमी सेटेलाइट की मदद से टीवी सीरियल और फिल्म देख सकेला। ऐसन पहिला सर्विस अहमदाबाद शताब्दी एक्सप्रेस में शुरू कराईल बा।

## संदर्भ



## बाहरी कड़ियाँ

* शताब्दी ट्रेनों की पूरी सूची भारतीय रेल द्वारा संचालित 
* शताब्दी एक्सप्रेस ट्रेनों की पूरी सूची
* सभी शताब्दी एक्सप्रेस ट्रेनों की सूची
*
*

श्रेणी:भारतीय रेल के गाड़ी
नाक्षत्र समय

**नाक्षत्र समय** चाहे **साइडीरियल टाइम** () समय के नापे के एक ठो तरीका हवे जेह में पृथिवी के अपना घूर्णन के कारन आसमान में बहुत दूर मौजूद स्थाई नक्षत्र (तारा) सभ के जगह में होखे वाला बदलाव के आधार पर समय के नापल जाला, न कि सुरुज के आकाश में स्थिति के अनुसार।

जइसे आसमान में सुरुज आ चंद्रमा एक ओर से उगे लें आ दूसरा ओर डूब जालें, ओही तरे तारा सभ भी आसमान में एक ओर से दुसरा ओर जात लउके लें। एकर कारण पृथिवी के घूर्णन हवे। पृथिवी के एह गति के इस्तेमाल समय के नापे खातिर कइल जाला। जौना जगह से बेध कइल जाला, यानि कि दूरबीन वगैरह यंत्र के सहायता से नाप जोख कइल जाला, ओह जगह पर से देखला पर कौनों बहुत दूर मौजूद तारा रात में कौनों एक निश्चित साइडीरियल टाइम पर रोज एकही बराबर ऊंचाई पर आ एकही निश्चित जगह लउके ला। कौनों तारा, आसमान में जौना समय अपने सभसे ऊँच बिंदु पर होला, यानि वेध के जगह के मेरिडियन (दुपहरिया रेखा या देशांतर रेखा) के ठीक सीध में होला, ओह समय के ओह तारा के कलमिनेशन समय कहल जाला; एह तरीका से कौनों तारा के एक कलमिनेशन समय से दुसरा कलमिनेशन समय तक के बीच के समय एक साइडीरियल दिन के बराबर होला।

## नाक्षत्र समय आ सौर समय

आम घड़ी, सुरुज के हिसाब से समय के नाप करे लीं; दुपहरिया में जब सुरुज सभसे ऊँच जगह पर होला (यानि सुरुज के कलमिनेशन, लोकल टाइम अनुसार ठीक बारह बजे) तब से ले के अगिला दिन फिर एही स्थिति के आवे में लागे वाला समय के 24 घंटा में बाँटल जाला, यानि आम भाषा में कहल जाय त 24 घंटा के समय लागे ला। एकरा बिपरीत कौनों तारा के एक कलमिनेशन से दुसरा कलमिनेशन के बीच लागे वाला समय 23 घंटा, 56 मिनट 4.1 सेकेंड के टाइम लागे ला। यानि एक सौर दिन 24 घंटा के होला जबकि एक नाक्षत्र दिन (साइडीरियल दिन) ओकरा से कुछ छोट होला। अइसन होखे के कारण ई बा कि पृथिवी सुरुज के चारों ओर चक्कर भी लगावे ले आ एहू गति के परभाव सुरुज के आसमान में स्थिति पर पड़ेला (चित्र में देखल जाय)।

## इहो देखल जाय
* पृथिवी के घूर्णन
* साइडेरियल महीना
* साइडेरियल दिन
* सौर दिन
* सिनोडिक दिन
* एंटी-साइडेरियल समय

## संदर्भ

श्रेणी:खगोलिकी
श्रेणी:ज्योतिष
घूर्णन

**घूर्णन** या **रोटेशन** कौनों चीज के वृत्ताकार गति हवे जे एक ठो केंद्र बिंदु के चारो ओर होले। थ्री-डी चीज सभ, एक ठो काल्पनिक धुरी के चारो ओर अइसन गति करे लें।

श्रेणी:खगोलिकी
श्रेणी:गति
पृथिवी के घूर्णन

**पृथिवी के घूर्णन** () पृथिवी के अपना धुरी पर घूमे के कहल जाला। पृथिवी पच्छिम से पूरुब के ओर घूमे ले आ अगर ध्रुव तारा के ओर से देखल जाय तब ई घड़ी के सुई के बिपरीत दिसा में घूमे ले।

पृथिवी के घूमें के सीधा परिणाम हमनी के सूर्य, चंद्रमा आ तारा सभ के उगे आ अस्त होखे के रूप में समझ में आवे ला। एकरा के पृथिवी के दैनिक गति भी कहल जाला आ दिन-रात के होखल (सूर्य के उदय-अस्त) एही गति के परिणाम हवे।

पृथिवी के अपना धुरी पर एक चक्कर घूमे में, यानि एक घूर्णन पूरा करे में 24 घंटा के समय लागे ला अगर सुरुज के संदर्भ में एकरा के नापल जाय; दूर मौजूद तारा सभ के संदर्भ में नापल जाय त एक चक्कर लगावे में 23 घंटा 56 मिनट आ 4.1 सेकेंड के समय लागे ला।

पृथिवी के एह गति के आधार पर समय के नाप भी कइल जाला। सूर्य के संदर्भ में एक चक्कर के सौर दिन, आ तारा सभ के संदर्भ में एक चक्कर के नाक्षत्र दिन (साइडेरियल दिन) कहल जाला। पृथिवी पर चंद्रमा के खिंचाव, जेवना से ज्वार भाटा आवे ला, के कारण पृथिवी के एह गति में कमी आवत जा रहल बा। मने कि पुराना समय में पृथिवी तेजी से घूमे आ तब दिन के लंबाई वर्तमान से छोट होखे। आधुनिक परमाणु घड़ी सभ के नाप ई बतावत बा कि अबसे लगभग एक सदी पहिले दिन के लंबाई वर्तमान में दिन के लंबाई से लगभग 1.7&nbsp;मिलीसेकेंड छोट होखे। दिन के लंबाई में एह बढ़ती के समय-समय पर लीप सेकेंड जोड़ के एडजस्ट कइल जाला।

## इहो देखल जाय
* सौर दिन
* दैनिक चक्र
* नाक्षत्र समय

## संदर्भ

गति
श्रेणी:खगोलिकी
श्रेणी:ज्योतिष
चंद्र मास

**चंद्र मास** () महीना के एक ठो नाप हवे जे चंद्रमा आधारित कैलेंडर सभ में एक युति से अगिला युति या फिर एक वियुति से अगिला वियुति के बीच में लागे वाला समय के कहल जाला।

## साइडीरियल महीना
चंद्रमा के पृथिवी के चारों ओर एक चक्कर के पूरा होखे में लागे वाला समय के गणना जब दूर मौजूद तारा सभ के संदर्भ में कइल जाला तब एकरा के साइडीरियल महीना कहल जाला।

## सिनोडिक महीना
जब चंद्रमा के द्वारा पृथिवी के चक्कर के पूरा होखे के गणना सुरुज के संदर्भ में कइल जाला, एह में लागे वाला समय के सिनोडिक महीना कहल जाला। उदाहरण खातिर अमौसा के सुरुज आ चंद्रमा एक सीध में होखे लें। चंद्रमा एक चक्कर पूरा करि के जब फिर एही दसा में आ जाला, यानि अगिला अमौसा आ जाला तब एक महीना पूरा भइल मान लिहल जाला। एकर गणना पूर्णिमा से पूर्णिमा ले भी हो सके ला।

श्रेणी:महीना
श्रेणी:समय
श्रेणी:ज्योतिष
श्रेणी:कैलेंडर
सिजिगी

**सिजिगी** () कौनों गुरुत्वीय सिस्टम में तीन गो आकाशीय पिंड सभ के एक सीध में आ जाए के स्थिति के कहल जाला। एकर सभसे आम उदाहरण चंद्रमा के पृथिवी के चक्कर लगावत समय सुरुज चंद्रमा आ पृथिवी तीनों के एक लाइन में आ जाए के बा। हर अमौसा आ पुर्नवासी के सिजिगी के स्थिति होला।

भारतीय पद्धति में एकरा के **युति** आ **वियुति** के नाँव से जानल जाला। जब संदर्भ पिंड आ चक्कर लगावे वाला पिंड एकही ओर होलें तब एकरा के युति कहल जाला आ एकरे बिपरीत जब संदर्भ पिंड आ चक्कर लगावे वाला पिंड दुनों बिपरीत दिसा में होलें तब वियुति के दशा होले। उदाहरण खातिर अमौसा के स्थिति के सूर्य आ चंद्रमा के युति कहल जाई, आ पुर्नवासी के इनहन के वियुति के दशा होखी। चूंकि एह दुनों स्थिति में, तीनों पिंड एक सिधाई में होलें, दुनों के सिजिगी कहल जाला। अंग्रेजी में युति के कौन्जुगेशन आ वियुति के अपोजीशन कहल जाला।

## संदर्भ

श्रेणी:खगोलिकी
श्रेणी:ज्योतिष
चंद्रमा के कला

**चंद्रमा के कला** या **चंद्रमा के अवस्था** चंद्रमा द्वारा पृथिवी के चक्कर लगावत समय चंद्रमा के जेतना हिस्सा पृथिवी से देखले पर सूर्य के रोशनी से चमकत (प्रकाशित) लउके ला ओही के घटत बढ़त रहला के कहल जाला। जब चंद्रमा के कौनों हिस्सा पृथिवी से देखला पर चमकत (प्रकाशित) ना लउके ( मने कि चंद्रमा ओह दिन देखाई ना पड़े) तब ई स्थिति के अमौसा (अंग्रेजी में *[[न्यू मून]]*) कहल जाला, एकरे उल्टा (बिपरीत) जहिया चंद्रमा के पृथिवी के ओर वाला हिस्सा पूरा चमकत (प्रकाशित) लउके ला ओह दिन के पुर्नवासी (अंग्रेजी में *[[फुल मून]]*) कहल जाला।

भारतीय ज्योतिष में चंद्रमा के कला के आधार पर महीना आ तिथि के गणना होल। चंद्रमा आधारित कैलेंडर भी एही कला के अनुसार समय के माप आ लिस्ट बनावे के तरीका होला।

श्रेणी:चंद्रमा
श्रेणी:खगोलिकी
श्रेणी:ज्योतिष
खगोलशास्त्रीय साल

**खगोलशास्त्रीय साल नंबरिंग** खगोलशास्त्र में प्रयोग होखे वाला सिस्टम हवे जेवना में दशमलव के सटीकता से पालन कइल जाला आ एही से एह में साल 0 भी होला। आम ग्रेगोरियन कैलेंडर में जौना के 1 ईसा पूर्व लिखल जाला ओहके एह सिस्टम में साल 0 लिखल जाला।

श्रेणी:कैलेंडर
श्रेणी:खगोलिकी
चंद्रमा आधारित कैलेंडर

**चंद्रमा आधारित कैलेंडर** या **चंद्र पंचांग**, चंद्रमा के गति आ कला पर आधारित कैलेंडर होलें। चंद्रमा के कला अनुसार एक पुर्नवासी से अगिली पुर्नवासी तक, या एक अमौसा से अगिला अमौसा तक ले के समय के एक चंद्र मास के रूप में परिभाषित कइल जाला आ आमतौर पर अइसन बारह महीना सभ के एक साल होला। चूँकि, चंद्रमा आधारित महीना 29 भा 30 दिन के होखे लें, चंद्रमा के साल 354 दिन, 8 घंटा, 48 मिनट, 34 सेकेंड (354.367056 दिन) क होला आ ई सुरुज आधारित साल (पृथिवी के सुरुज के चारो ओर एक चक्कर) से कम होला। जवना चंद्रमा कैलेंडर सभ के सुरुज आधारित कैलेंडर के साथे मैच करावे खाती अधिका महीना जोड़ दिहल जाला (जइसे हिंदू पतरा में मलमास) ओह कैलेंडर सभ के चंद्र-सौर कैलेंडर कहल जाला।

दुनिया में सभसे ढेर इस्तेमाल होखे वाला कैलेंडर ग्रेगरियन कैलेंडर हवे जे सौर कैलेंडर हऽ। बाकी लोकल स्तर पर बहुत सारा बरत-तिहुआर आ उत्सव सभ के लोकल आ परंपरागत चंद्रमा आधारित कैलेंडर सभ के तय कइल आ मनावल जाला। उदाहरण खाती, रमजान, दिपावली, होली, चीनी, जापनी, मंगोलियाई नया साल वगैरह तिहुआर चंद्रमा आधारित कैलेंडर से तय होलें।

## कांसेप्ट

चंद्रमा आधारित कैलेंडर सभ ई सौर कैलेंडर सभ के बिपरीत चंद्रमा के गति पर आधारित होखे लें जबकि सौर कैलेंडर सुरुज के गति, या सटीक रूप से पृथिवी के सुरुज के चारों ओर चक्कर लगावे के गति, पर आधारित होखे लें। चूंकि, चंद्रमा आ पृथिवी एक दुसरे के साथ मिल के बाइनरी सिस्टम के रूप में चक्कर लगावे लें, चंद्रमा एक तरह से पृथिवी के चारों ओर चक्कर लगावत परतीत होला। एह चक्कर में चंद्रमा, पृथिवी आ सुरुज एक सीधाई में आवे ले तब ओह स्थिति के सिजिगी कहल जाला। सिजिगी के स्थिति दू तरह के होला, पुर्नवासी के, जब सुरुज आ चंद्रमा के बीचा में पृथिवी होखे; दूसरी, जब सुरुज आ पृथिवी के बीचा में चंद्रमा होखे मने कि अमौसा के।

एक पुर्नवासी से अगिली तक, या एक अमौसा से अगिला अमौसा के समय के एक महीना के रूप में परिभाषित कइल जाला। इहे समय के अवधि एक चंद्र मास कहाले। बारह चंद्र मास के एक बरिस होला।

## प्रमुख चनरमा आधारित कैलेंडर/पंचांग
* **इस्लामी कैलेंडर**: या हिजरी कैलेंडर पूरा तरीका से चंद्रमा आधारित कैलेंडर हवे।

## इहो देखल जाय
* ग्रेगरियन कैलेंडर
* बिक्रम संवत
* इस्लामी कैलेंडर

## संदर्भ

श्रेणी:कैलेंडर
श्रेणी:चंद्रमा
पतरा

**पतरा**, **पत्रा** या **पंचांग** () परंपरागत हिंदू कैलेंडर हवे जे कैलेंडर, अल्मनाक आ एफेमरिस के काम करे ला। पूरबी इलाका में बंगाल, आसाम में एकरा के पंजिका भी कहल जाला। छपल रूप में पतरा एक ठो सारिणी या टेबल नियर पन्ना सभ से बनल होला जेह में पाँच गो चीज के प्रमुख महत्व हवे - 1. तिथि, 2. वार, 3. नक्षत्र, 4. करण आ 5. योग। एही पाँच चीज के गणना करे के चलते एकरा के पञ्चांग कहल जाला। कुछ बिद्वान लोग एह में से करण (तिथि के आधा हिस्सा) के छोड़ के "अहः" (सुरुज के उगे से ले के अस्त होखे ले के समय) के पाँचवाँ अंग मानेला।

## बाहरी कड़ी
* हिंदू पतरा
* कैलेंडर
* एफमरीस

## संदर्भ

श्रेणी:कैलेंडर
श्रेणी:हिंदू कलेंडर
श्रेणी:हिंदू तिहुआर
पुर्नवासी

**पुर्नवासी** या **पुरनवासी** (संस्कृत: **पूर्णिमा**; , *[[फुल मून]]*) चंद्रमा के एक ठो अवस्था हवे, जहिया चंद्रमा आकाश में पूरा लउके ला आ हिंदू कैलेंडर में एक ठो तिथि भी हवे, जहिया महीना पूरा होला। चंद्रमा आधारित महीना सभ के नाँव भी एही आधार पर रखल जाला कि ओह महीना के पूर्णिमा (यानि अंतिम दिन) चंद्रमा कौना नक्षत्र में बाटे।

## इहो देखल जाय
* *[[फुल मून]]*
* चंद्रमा के कला
* तिथि
* हिंदू कैलेंडर

श्रेणी:ज्योतिष
श्रेणी:चंद्रमा
अमौसा

230px|thumb|सोमारी अमौसा के पूजा करत औरत लोग
**अमौसा** या **अमावस** (संस्कृत: **अमावस्या**, अंग्रेजी: New Moon) चंद्रमा के एक ठो अवस्था हवे, जहिया चंद्रमा आकाश में ना लउके ला आ हिंदू कैलेंडर में एक ठो तिथि भी हवे, जहिया महीना क अन्हार के पाख पूरा होला। दक्खिनी भारत में प्रचलित कैलेंडर के अनुसार एह दिन महीना के अंत होला। हिंदू धर्म में तीन गो अमौसा सभ के खास महत्त्व हवे - कुआर के महालय अमौसा, कातिक के अमौसा यानी दिपावली, आ तीसरा माघ के अमौसा जेकरा के मौनी अमौसा के रूप में मनावल जाला।

## इहो देखल जाय
* *[[न्यू मून]]*
* चंद्रमा के कला
* तिथि
* हिंदू कैलेंडर
* मौनी अमौसा

## संदर्भ

श्रेणी:ज्योतिष
श्रेणी:चंद्रमा
सोलुखुम्बु जिला

**सोलुखुम्बु जिला** नेपाल के कोशी प्रदेश के 14 जिला में से एगो ह। जइसे की नाम से पता चल रहल बा ई जिला दुगो क्षेत्र **सोलु** आ **खुम्बू** के एक साथ रख के बनावल गइल बा।

ई जिला के मुख्यालय सल्लेरी में बा। जिला के कुल क्षेत्रफल 3,312&nbsp;km2 बा आ 2011 के जनगणना के हिसाब से जिला के जनसंख्या 105,886 बा 

माउंट एवरेस्ट ई जिला के उत्तरी हिस्सा में सगरमाथा राष्ट्रीय उद्यान के साथ पड़ेला।

## देखीं

## संदर्भ

श्रेणी:नेपाल के जिला
श्रेणी:कोशी प्रदेश के जिला
दोलखा जिला

**दोलखा जिला** नेपाल देस के बाग्मती प्रदेश में एगो जिला बाटे। ई उत्तरी सीमा पर मौजूद जिला हवे आ पहाड़ी इलाका हवे। एह जिला के सदरमोकाम चरिकोट नाँव के अस्थान बा।

दोलखा जिला में कुल सात गो गाँवपालिका आ दू गो नगरपालिका बाड़ी सऽ। हिमालय परबत के गौरीशंकर हिमाल श्रेणी एह जिला में पड़े ला।

## संदर्भ

श्रेणी:नेपाल के जिला
धनुषा जिला

**धनुषा जिला** नेपाल के प्रदेश संख्या २ के 8 गो जिला सभ में से एगो ह, जेकर मुख्यालय जनकपुर में पड़ेला। जिला के कुल क्षेत्रफल 1,180 किमी² बा आ 2011 के जनगणना के हिसाब से जिला के जनसंख्या 6,54,777 बा। धनुषा जिला में मुख्य रूप से बोले जाए वाला भाषा ह मैथिली, एकरे आलावा नेपाली भी बोलल जाऽला।

## देखीं

## संदर्भ

श्रेणी:नेपाल के जिला
सर्लाही जिला

**सर्लाही जिला** नेपाल क एक जिला बा । य जिला नेपाल क जनकपुर अंचल में पडत बा।

## संदर्भ


श्रेणी:नेपाल के जिला
धादिंग जिला

## भौगोलिक
* क्षेत्रफल: 1926 वर्ग किलोमिटर (192484 हेक्टर)
* सिमाना: पुरब -काठमांडू, नुवाकोट आ रसुवा जिला; पश्चिम-गोरखा जिला; उत्तर-चीनके स्वशासित क्षेत्र तिब्बत आ दक्षिण-मकवानपुर आ चितवन जिला
* सबसे उच जगह : पाविल हिमाल (7,110 मिटर)
* सबसे निचले जगह : जोगीमारा (300 मिटर)
* सदरमुकाम: धादिंगबेंसी (640 मिटर)

## देखीं

## संदर्भ

श्रेणी:नेपाल के जिला
चितवन जिला

**चितवन जिला** नेपाल क एक जिला बा ।

## देखीं

## संदर्भ

श्रेणी:नेपाल के जिला
कास्की जिला

**कास्की जिला** नेपाल क एक जिला बा ।

## राजनीति


Birethanti-Hille-06-Bhurungdi Khola-Wasserfaelle-2013-gje.jpg
Ulleri-48-Meera Guest House-Aufbruch-2013-gje.jpg
Ulleri-Ghorepani-16-Baum mit Flechten-2013-gje.jpg
Ghandruk-Jhinudanda-02-Bauernhaus-Annapurna Sued-Hiunchuli-2013-gje.jpg
Jhinudanda-06-Aufstieg-Terrassen-2013-gje.jpg
Jhinudanda-Landruk-14-New Bridge-Annapurna Sued-2013-gje.jpg
Landruk-Dhampus-04-hockende Frau-2013-gje.jpg
Dhampus-Phedi-02-Haus-2013-gje.jpg


## देखीं

## संदर्भ

श्रेणी:नेपाल के जिला
लमजुंग जिला

**लमजुङ जिला** नेपाल क एक जिला बा ।

## देखीं

## संदर्भ

श्रेणी:नेपाल के जिला
बैतडी जिला

**बैतडी**  नेपाल के बैतडी जिला एगो शहर आ एह जिला के मुख्यालय बा।
बैतडी जिला नेपालके सुदूरपश्चिमांचल विकास क्षेत्रके महाकाली अंचलमे परेवाला चार  जिला मे एक पहाडी जिला ह । इ जिलाके पश्चिममे महाकाली नदी से भारतके सिमाना छुटावल बाटे ।  येकर उत्तरमे दार्चुला जिला, पूर्वमे बझांग जिला र डोटी जिला आ दक्षिणमे डडेल्धुरा जिला बाटे । इ जिलाके कुल आवादी1151.13 वर्ग कि.मि.बा, जौन नेपाल देस के कुल आवादी के 0.68 प्रतिशत भू–भाग होला।

## देखीं

## संदर्भ

श्रेणी:नेपाल के जिला
अछाम जिला

**अछाम** नेपाल के अछाम जिला एगो शहर आ एह जिला के मुख्यालय बा।

**अछाम**, नेपाल के सबसे पश्चिम के एक पहाडी जिला ह। येकर क्षेत्रफल 1663.86 वर्ग किलोमिटर  बाटे आ इ जिला मे फिलहाल कुल 91 वार्ड वाटे।  अछाम, नेपालके  एक बिकट जिला मे से ह। इहाके सदरमुकाम मंगलसेन से आठ घंटा के पैदल दुरी पर  साँफेबगर विमानस्थल बाटे ।

### प्रशासन


श्रेणी:नेपाल टेम्पलेट


## देखीं

## संदर्भ

श्रेणी:नेपाल के जिला
अर्घाखाँची जिला

**अर्घाखाँची**  नेपाल के अर्घाखाँची जिला एगो शहर आ एह जिला के मुख्यालय सन्धिखर्क बा।
अर्घाखाँची जिला नेपालके पश्चिमांचल विकास क्षेत्रक लुम्बिनी अंचलमे परेवाला  एक पहाडी जिला ह ।  येकर उत्तरमे गुल्मी जिला, दक्खिन मे कपिलवस्तु जिला आ रुपन्देही जिला पूर्वमे पाल्पा जिला पश्चिम मे प्युठान जिला आ दांग जिला बाटे । इ जिलाके कुल आवादी1239.08 वर्ग कि.मि.बा, जौन नेपाल देस के कुल आवादी के .... प्रतिशत भू–भाग होला।

## देखीं

## संदर्भ

श्रेणी:नेपाल के जिला
बाँके जिला

**बांके जिला** नेपाल क एक जिला बा ।

## इहो देखल जाय

## संदर्भ

श्रेणी:नेपाल के जिला
मुस्तांग जिला

**मुस्ताङ जिला** नेपाल क एक जिला बा ।
## प्रशासनिक विभाजन
मुस्तांग जिला 5 गो गांवपालिका में बँटल बा: 
* घरपझोंग
* थासांग
* दालोमे
* लोमन्थांग
* बारहगांव मुक्तिक्षेत्र


Mustang-Kagbeni to Tangbe-56-Tangbe-2015-gje.jpg
Mustang-Tangbe to Chhusang-20-Erosion-2015-gje.jpg
Mustang-Tsele to Samar-23-Pferdejunge-2015-gje.jpg
Mustang-Samar to Syangboche-74-Rundblick-2015-gje.jpg
Mustang-Ghami to Tsarang-24-Radfahrer-2015-gje.jpg
Mustang-Ghami to Lo Gekar-65-Mui La-2015-gje.jpg
Mustang-Tsarang-Lo Manthang-24-2015-gje.jpg
Mustang-Lo Manthang to Tibetan border-24-Berge-2015-gje.jpg


## देखीं

## संदर्भ

श्रेणी:नेपाल के जिला
रोल्पा जिला

**रोल्पा जिला** नेपाल क एक जिला बा ।

## इहो देखल जाय

## संदर्भ

श्रेणी:नेपाल के जिला
भद्रा

**भद्रा** (भोजपुरी उच्चारण: **भदरा**) संस्कृत भाषा के एगो शब्द हवे जेकर अरथ 'कल्याणकारी', 'शुभ करे वाला', भा 'शुभ' होला। हालाँकि, तिथि-मिति आधारित शुभ-अशुभ बिचार में कुछ तिथिन के कुछ हिस्सा के वर्गीकरण में भद्रा वाला हिस्सा ('विष्टि' नाँव के करण) के अशुभ मानल जाला। एकरे अलावा हिंदू पुराण सभ के कथा में कई औरत पात्र लोगन के नाँव भद्रा बाटे; इनहन में धन के देवता आ यक्ष लोगन के राजा कुबेर के मेहरारू के नाँव सभसे प्रमुख बाटे। हिंदू देवता आ विष्णु के अवतार मानल जाये वाला श्रीकृष्ण के एगो पत्नी के नाँव भद्रा हवे।

## मुहूर्त ज्योतिष
तिथि-मिति आधारित मुहूर्त गणना में भद्रा एगो करण के नाँव भी हवे। हिंदू पंचांग सभ में 'करण' पञ्चांग के पाँचवाँ अंग हवे; करण सभ के गणना तिथि के गणित से निकले ला। एही करण सभ में एक ठो 'विष्टि' नाँव के करण के भद्रा कहल जाला। एक चंद्र मास में भद्रा कुल आठ बेर आवे ली। एह भद्रा नाँव के करण में शुभ काम के मनाहीं हवे आ खराब काम में सफलता देवे वाला बतावल जाला।

## संदर्भ

श्रेणी:हिंदू कथा
श्रेणी:फलित ज्योतिष
डिग्री (कोण)

एक **डिग्री** (पूरा नाँव, **डिग्री ऑफ आर्क**, **आर्क डिग्री**), जेकरा के आमतौर पर **°** (डिग्री चीन्हा) से देखावल जाला, रेखागणित में तल कोण के माप हवे, जेकर परिभाषा पूरा एक चक्कर में 360 डिग्री मान के कइल जाला।

ई ऍसआइ इकाई (SI Unit) ना हवे, कोण के नापजोख के ऍसआइ इकाई रेडियन होला। हालाँकि, ऍसआइ के किताब में एकर जिकिर बाटे। एक पूरा चक्कर 2 रेडियन के बराबर होला, एही से एक डिग्री के मान  रेडियन के बराबर होला।

## संदर्भ

श्रेणी:गणित
श्रेणी:रेखागणित
श्रेणी:इंपीरियल इकाई
गयाना

**गयाना** दक्खिन अमेरिका महादीप में एक ठो देस बाटे। ई सुरुआत में डच कॉलोनी रहल आ बाद में इहाँ ब्रिटिश राज रहल।

श्रेणी:दक्खिन अमेरिका के देस
श्रेणी:यूनाइटेड नेशंस के सदस्य देस
पूर्वांचल

**पूर्वांचल** भारत के उत्तरी हिस्सा में मौजूद एक ठो क्षेत्र बाटे जहाँ के मुख्य भाषा भोजपुरी हवे। ई क्षेत्र में वर्तमान राज्य उत्तर प्रदेश के पूरबी हिस्सा आवे ला आ एकरा के एक ठो अलग राज्य के दर्जा देवे के माँग भी लंबा समय से उठ रहल बाटे। अलग-अलग प्रस्तावन के अनुसार एह राज्य में 17 गो से ले के 27 गो ले जिला सभ के सामिल करे के माँग उठावल गइल बा, कुछ प्रस्ताव में एह में पच्छिमी बिहार के भी कुछ जिला सभ के सामिल करे के बात कहल गइल बा।

भूगोलीय क्षेत्र के रूप में ई हिस्सा उत्तर में नेपाल, पूरुब में बिहार, दक्खिन में बघेलखंड, आ पच्छिमी ओर अवध क्षेत्र से घेराइल बाटे। ई इलाका दुनिया के सभसे घन बसल इलाका सभ में से एक बा। गंगा के मैदान के ठीक बीचोबीच स्थित ई इलाका उपजाऊ जमीन के चलते पुरान समय से घन खेती वाला इलाका हवे। हालाँकि, जनसंख्या के दबाव, खनिज संसाधन के कमी आ उद्योगीकरण के आभाव में ई इलाका आर्थिक बिकास के दौड़ में पिछड़ल बाटे। एकरे अलावा राजनीतिक उपेक्षा के भी एह इलाका के पिछड़ापन के कारण मानल गइल बा।

एह इलाका के बिकास लम्बा समय से राजनीतिक मुद्दा रहल बा हालाँकि एकर माँग बहुत जोर के नइखे। 1991 में उत्तर प्रदेश सरकार पूर्वांचल बिकास निधि के स्थापना कइलस बाकिर एकरे लाभ के बँटवारा आ उचित उपयोग पर सवाल उठल बा। पहिले भी उत्तर प्रदेश के बिभाजित करि के कई गो राज्यन के गठन के बात चल चुकल बा आ हाल के समय में तेलंगाना राज्य के गठन के बाद से पूर्वांचलो के माँग के सुगबुगाहट तेज भइल बाटे।

## संदर्भ

## संदर्भ स्रोत
;किताब
* 
* 
* 

श्रेणी:भारत के प्रस्तावित राज्य आ क्षेत्र
श्रेणी:उत्तर प्रदेश के क्षेत्र
श्रेणी:उत्तर प्रदेश
शाहाबाद जिला

**शाहाबाद जिला** या **आरा जिला**, जेकर मुख्यालय आरा (अब भोजपुर जिला में) रहल बिहार राज्य के पच्छिमी हिस्सा मे एक ठो भोजपुरी भाषी जिला रहल। 1972 में एह जिला के दू हिस्सा में बाँट के भोजपुर जिला आ रोहतास जिला बनावल गइलेन। अउरी बाद में, 1991 में रोहतास से अलग कइ के कैमूर जिला आ 1992 में भोजपुर से अलग कइ के बक्सर जिला बनलें।

## इतिहास
शाहाबाद मुगल काल से लगान वसूली आ प्रशासन के एक ठो इकाई रहल। सन 1685 में एकर जेवन इलाका रहल ओह में बाद के, ब्रिटिश समय के शाहाबाद आ रोहतास के कुछ हिस्सा सामिल रहे।

ब्रिटिश बंदोबस्त में जिला के रूप में शाहाबाद के स्थापना 1787 में भइल। सन् 1787 सुरुआत में लॉर्ड कॉर्नवालिस के सरकार ई फैसला कइलस कि प्रशासन के सुबिधा खातिर छोट-छोट जिला सभ के स्थापना कइल जाय, आ कौनों जिला के आमदनी 5 लाख से ढेर न होखे। हालाँकि, ई पैमाना दक्खिनी बिहार में न लागू भइल आ उहाँ बड़ जिला बनावल गइलें। बाद में जिला शाहाबाद के स्थापना ओही साल जुलाई में भइल आ विलियम ऑगस्टस ब्रुक एह नया जिला के पहिला कलेक्टर बनलें।

## वर्त्तमान
पुरनका शाहाबाद अब चार गो जिला में बँट चुकल बाटे:

* भोजपुर जिला, मुख्यालय आरा
* रोहतास जिला मुख्यालय सासाराम
* कैमूर जिला मुख्यालय भभुआ
* बक्सर जिला मुख्यालय बगसर

ई चारों जिला अब पटना प्रमंडल में आवे लें जेह में इनहन के अलावा पटना आ नालंदा जिला भी सामिल बाड़ें।

## संदर्भ

श्रेणी:बिहार के जिला
ट्रिनिडाड आ टोबैगो

**ट्रिनिडाड आ टोबैगो** दक्खिन अमेरिका महादीप में एक ठो देस बाटे। एकर आधिकारिक नाँव **रिपब्लिक ऑफ ट्रिनिडाड एंड टोबैगो** बा आ ई मुख्य जमीन से थोड़ी सा दूरी पर दू गो दीप के रूप में बाटे। ई वेनेजुएला से मात्र 11 किलोमीटर दूर समुंद्र में बा।

## संदर्भ

श्रेणी:उत्तर अमेरिका के देस
श्रेणी:यूनाइटेड नेशंस के सदस्य देस
मधेस

**मधेस** नेपाल के तीन गो इकोलॉजिकल क्षेत्र सभ में सभसे दक्खिनी, तराई वाला सपाट हिस्सा के कहल जाला। ई इलाका पूरुब से पच्छिम ओर के, लगभग 800 किलोमीटर के लंबाई में आ 25 से 32 किलोमीटर के चौड़ाई वाली पट्टी के रूप में बिस्तार लिहले बाटे। भारत के उत्तराखंड राज्य से सुरू हो के पूरुब ओर उत्तर प्रदेश, नेपाल, बिहार, पच्छिम बंगाल, भूटान आ आगे ले बिस्तार लिहले एगो पट्टी के रूप में, हिमालय के सभसे दक्खिनी श्रेणी - शिवालिक परबत श्रेणी के ठीक दक्खिन में मिले वाला नम मैदानी हिस्सा के तराई कहल जाला। एही तराई के नेपाल में पड़े वाला हिस्सा के मधेस कहल जाला।

जहाँ, तराई शब्द से भौतिक भूगोलीय आ इकोलॉजिकल प्रदेश के रूप में एकर पहिचान होले ओहीजे मधेस शब्द में सामाजिक-सांस्कृतिक-इतिहासी अर्थ के बोध ढेर बाटे। एह इलाका के मूल लोग के मधेसी, मधेसिया या मद्धेसिया कहल जाला। मधेस के लोग पहिचान आ क्षेत्र के बिकास खातिर कई तरह के आंदोलन कर चुकल बाटे आ कई ठो संगठन आ समूह एह दिसा में सक्रिय बाड़ें।

## संदर्भ

श्रेणी:नेपाल के भूगोल
श्रेणी:एशिया के क्षेत्र
शिवालिक

**शिवालिक** भा **शिवालिक श्रेणी** हिमालय परबत के सबसे दक्खिनी श्रेणी हवे आ एकरा के *बाहरी हिमालय* भी कहल जाला। भूबिज्ञान के दृष्टि से ई सबसे नई परबत श्रेणी हवे। एकरा दक्खिन में तराई क्षेत्र एगो पट्टी के रूप में बा आ उत्तर ओर बिचला हिमालय क श्रेणी बाड़ी स। एकर कई ठे क्षेत्रीय नाँव भी बाड़ें जइसे नेपाल में चुरिया पहाड़ी, बुटवल पहाड़ी वगैरह।
हिमालय के अन्य श्रेणी सब नियर ई लगातार रूप में ना पावल जाले आ बीच बीच में गैप मिले ला। तीस्ता गैप एह सब में सभसे प्रमुख आ चाकर बाटे। अंत में पूरबी हिस्सा में, अरुणाचल प्रदेश में, ई बिचला हिमालय के साथ लगभग एकाकार हो गइल बाटे।

शिवालिक के शाब्दिक उत्पत्ति *शिव*, हिंदू देव आ *अलक*, लट या जटा शब्दन से भइल बतावल जाला। कुछ संस्कृत ग्रंथन में एकरा के मैनाकगिरि के रूप में भी बाताव्ल गइल बाटे।
 
## भूगोल
ई परबत श्रेणी **सिंधु नदी** से ले के **ब्रह्मपुत्र नदी** के बीच में लगभग 2400 किलोमीटर के लंबाई में, 10 से 50 किलोमीटर चौड़ाई वाली आ 1500 से 2000 मीटर के ऊँचाई वाली पहाड़ी कड़ी बाटे।

## भूबिज्ञान

भूबिज्ञान के हिसाब से, शिवालिक के पहाड़ी सभ हिमालय के निर्माण के हिस्सा के रूप में टर्शियरी जमाव हईं। इनहन के निर्माण मुख्य रूप से बलुआ पाथर का कांग्लोमरेट चट्टान सभ से भइल हवे। ई जमाव, उत्तर में हिमालय के टूट-फूट आ क्षय से निकसल पदार्थ सभ के बाद में जम के चट्टान बन जाये से बनल हवे। कई जगह ई बहुत नीक से जम के चट्टान भी ना बन पवले बा। The remnant magnetization of siltstones and sandstones suggests a depositional age of 16-5.2 million years with the Karnali River exposing the oldest part of the Sivalik Hills in Nepal.

शिवालिक, हिमालय के सभसे दक्खिनी आ सभसे नया श्रेणी हवे। पुरुब-पच्छिमी बिस्तार वाला हिमालय के तीन गो समानांतर श्रेणी सभ में ई सभसे दक्खिनी श्रेणी हवे। इनहन के दक्खिन में पावल जाए वाला भ्रंश सिस्टम के *मेन फ्रंटल थ्रस्ट* नाँव दिहल गइल हवे। ई भ्रंश सिस्टम, पहाड़ी सभ के दक्खिनी तेज ढाल द्वारा चिन्हित कइल जाला आ एकरे दखिन ओर भाबर के मैदानी इलाका सुरू हो जाला। मुख्य बिसेस्ता, बरखा के बाद बहे वाली नद्दी सभ के भाबर में गायब हो जाइल आ आगे अउरी दक्खिन जा के तराई में दोबारा प्रगट भइल बा।

शिवालिक के उत्तर में 1,500-3,000 मीटर के छोटका हिमालय के श्रेणी पावल जाले। एही के नैपाल में महाभारत श्रेणी भी कहल जाला। छोटका हिमालय आ शिवालिक के बीचा में कहीं घाटी पावल जाली आ कहीं कहीं दुनों आपस में सटल श्रेणी बाड़ी सऽ।

## इहो देखल जाय
* महान हिमालय
* मध्य हिमालय
* तराई

## संदर्भ

श्रेणी:हिमालय के परबत श्रेणी
श्रेणी:हिमालय
श्रेणी:भारत के भूगोल
श्रेणी:नेपाल के भूगोल
श्रेणी:एशिया के भूगोल
परमार बंस

**परमार बंस** मालवा के एगो राजपूत राजघराना रहल जे 9वीं सदी से 14वीं सदी के बीच राज कइलस। राजा एह बंस क प्रमुख राजा रहलें जिनके राजधानी धार नाँव के जगह पर रहल।

श्रेणी:मध्यकालीन भारत
भोजपुर कादिम

**भोजपुर कादिम** (Bhojpur Kadim, उर्दू: , पुरान भोजपुर) भारतीय राज्य बिहार के बक्सर जिला के डुमराँव ब्लाक में एक ठो गाँव बाटे।

## जनसंख्या
साल 2011 के जनगणना के रपट अनुसार भोजपुर कादिम के कुल जनसंख्या 18,243 रहल आ हेइजा 3,024 गो घर रहलें। गाँव के साक्षरता 67.62% रहल।

## संदर्भ

श्रेणी:बिहार के गाँव
श्रेणी:बगसर जिला
धार, मध्य प्रदेश

**धार**, मध्य प्रदेश के मालवा क्षेत्र में एक ठो सहर बाटे। ई धार जिला के मुख्यालय भी बा।

## संदर्भ

श्रेणी:मध्य प्रदेश के शहर‏‎ आ कस्बा
श्रेणी:धार जिला
जार्ज ग्रियर्सन

सर **जॉर्ज अब्राहम ग्रियर्सन** (; 7 जनवरी 1851 – 9 मार्च 1941) एक ठो आयरिश प्रशासनिक अधिकारी आ भाषाबिज्ञानी रहलें। भारत में इंडियन सिविल सर्विस (आइसीएस) के अफसर रूप में आपन का सुरू करे वाला ग्रियर्सन अपनी रूचि के कारण भारत के भाषा सभ के अध्ययन कइलेन आ कई ठे लेख आ पुस्तक छपववलें जब ऊ बंगाल-बिहार में सेवा में रहलें। एकरे बाद उनुके प्रस्ताव पर भारत के भाषाई सर्वे के खातिर तत्कालीन ब्रिटिश सरकार 1858 में भारतीय भाषा सर्वेक्षण (लिंग्विस्टिक सर्वे ऑफ इंडिया) के स्थापना कइलस आ ग्रियर्सन एकर पहिला सुपरिंटेंडेंट बनलें। ग्रियर्सन के सभसे महत्वपूर्ण काम लिंग्विस्टिक सर्वे ऑफ इंडिया हवे जे 19 खंड में छपल बाटे।

श्रेणी:आयरलैंड के लोग
श्रेणी:भाषाबिज्ञानी
श्रेणी:1851 में जनम
श्रेणी:1941 में निधन
श्रेणी:भोजपुरी
कान फिलिम फेस्टिवल

**कान फिलिम फेस्टिवल** , **कैन फेस्टिवल** या **कान फिल्मोत्सव** (, ) एक ठो फ्रांसीसी फिलिम समारोह बाटे जेकरा के 2002 से पहिले **इंटरनेशनल फिल्म फेस्टिवल** के नाँव से जानल जाय। ई फ्रांस के कान नाँव के सहर में हर साल आयोजित होला आ दुनिया भर के फिलिम सब के झलक देखावल जाला।

## संदर्भ

श्रेणी:फिलिम फेस्टिवल
श्रेणी:सिनेमा
यू विल मीट अ टाल डार्क स्ट्रेंजर

**यू विल मीट अ डार्क स्ट्रेंजर** () 2010 मे आइल, एक ठो स्पेनी-अमेरिकी कोप्रोडक्शन के अंग्रेजी भाषा में बनल फिलिम बा। एकर प्रीमियर 2010 के मई में **कान फिलिम फेस्टिवल** में भइल।

## संदर्भ

श्रेणी:2010 के फिलिम
मिराल

**मिराल** () सन् 2010 में आइल एक ठो अंग्रेजी भाषा में बनल फ्रांसीसी फिलिम बा। एह फिलिम के कहानी एक फिलिस्तीनी लड़की के जीवन कथा पर आधारित फिल्म बा जे 1948 के अरब-इजराइल जुद्ध में फँस जाले।

श्रेणी:2010 के फिलिम
राइज ऑफ़ दी प्लैनेट ऑफ़ एप्स

***राइज ऑफ दि प्लैनेट ऑफ एप्स*** () 2011 में रिलीज होखे वाली एक ठो अमेरिकी साइंस फिक्शन फिलिम रहल। ई, एकरे पहिले आइल फिलिम प्लैनेट ऑफ एप्स के रिबूट फिलिम रहल।

## संदर्भ

श्रेणी:अमेरिकी फिलिम
श्रेणी:2011 के फिलिम
मंगलोरी कैथोलिक

thumb|right|मैंगलोर चर्च
**मंगलोरी कैथोलिक** () एक ठो धार्मिक-एथनिक समुदाय बाटे जे लोग भारत के कर्नाटक राज्य में निवास करे ला। ई लोग कोंकणी भाषा बोले ला आ कैथोलिक धर्म माने ला।

श्रेणी:भारत के लोग
श्रेणी:कर्नाटक के लोग
लोग
सेंट ज़ेवियर्स कॉलेज, मुंबई

**सेंट ज़ेवियर्स कॉलेज** () भारत के मुंबई सहर में एक ठो परसिद्ध कॉलेज बाटे। ई भारत के सबसे टॉप क कॉलेज सभ में से एक बा आ 2006 में एकर मूल्यांकन A+ (फाइव स्टार) भइल रहल। कॉलेज क नाँव 16वीं सदी के ईसाई संत फ्रांसिस ज़ेवियर के नाँव पर रखल गइल हवे। दक्खिनी मुंबई में एकर कैम्पस एक ठो इंडो-गोथिक स्टाइल के बिल्डिंग में बा आ ई बिल्डिंग एक ठो इतिहासी धरोहर भी बा। 

श्रेणी:मुंबई
श्रेणी:भारत के विश्वविद्यालय आ कालेज